ועדת הכלכלה, כנסת 15, פרוטוקול מספר 464, 2002-05-27 11:00

אברהם פורז: אתה מתעלם מהתופעה הישראלית.

אברהם פורז: בארצות הברית לא הצמידו את שכר הדירה לפרנק צרפתי.

אברהם פורז: הבעיה היתה אחרת.

אלן זיסבלט: אני מנסה להסביר לך כי אתה לא תפתור את הבעיה, אלא אם כן אתה תחליט על הקפאה.

אלן זיסבלט: מי שרוצה למקסם את שכר הדירה שלו ימצא את הדרך לעשות זאת, אלא אם כן אתה תמנע ממנו לעלות את זה מעבר ל5%- אחוז לשנה.

אילן גילאון: החקיקה היא ברירת מחדל.

אילן גילאון: כאשר אנו מגיעים למצב של חקיקה, זה כיוון שנורמטיבית קורים דברים שאנו לא היינו רוצים שהם יקרו.

אילן גילאון: אני מאוכזב מהדרך בה משרד המשפטים מנתח את הדברים.

אילן גילאון: משרד המשפטים צריך להיות הראשון שיתייחס לעניין הנורמטיבי של החוק, אך הוא מתעלם מכך לחלוטין.

אילן גילאון: אנו מחוקקים חוקים כדי להסדיר עניינים.

אילן גילאון: מי שחשב כי זו הצעה אופורטוניסטית בגלל שהדולר הגיע לשיאו, ולא הצעה הוגנת, טועה.

אילן גילאון: הטענות של בעלי הבתים והקבלנים הן לגיטימיות, הם דואגים לאינטרסים שלהם.

אילן גילאון: אני לפחות לא טוען כי אני דואג לקבלנים.

אילן גילאון: ההצעה חייבת להיות צמודה לכוחות התשלום.

אילן גילאון: במצב כזה בו אין במשך עשור שלם בנייה של דירה ציבורית אחת ויש קרטל של בעלי הדירות, המטרה ראויה.

אברהם פורז: אני כרגע לא מטפל בהצעת החוק של חה"כ יאיר פרץ ואחרים, כיוון שאיש מהם לא טרח לבוא היום לישיבה ולקדם את ההצעה.

אברהם פורז: אנו מדברים על שתי הצעות חוק, הצעת החוק של חה"כ אילן גילאון והצעת החוק של חה"כ אופיר פז-פינס.

אברהם פורז: אני מציע לעזוב את העניין של מכירת דירה, כיוון שלכך יש פתרון בחוק הגנת הצרכן.

אתי בנדר: הפתרון הוא רק לגבי דירות קבלנים, ולא של אנשים פרטיים.

אברהם פורז: אני רוצה לבקש מהיועצת המשפטית של הוועדה להכין הצעה שאומרת כי בחוזה חדש להשכרת דירה, אסור יהיה לנקוב מחיר בהצמדה למטבע חוץ.

אילן גילאון: כדי להיות הוגנים בוא נקבע כי שכר הדירה יהיה צמוד לשכר הממוצע.

אברהם פורז: מבחינתי, אין הצדקה כלכלית כי שכר הדירה בישראל יהיה צמוד למטבע חוץ.

אברהם פורז: אנו צריכים לשבור את המעגל הזה ולקבוע איסור הצמדה למטבע חוץ.

אברהם פורז: מותר יהיה להצמיד לכל מדד אחר, אך לא למטבע חוץ.

אילן גילאון: גם הקצבאות צמודות בסופו של דבר לשכר.

אברהם פורז: אנו נאחד את שתי הצעות החוק בהסכמתכם.

אברהם פורז: אנו ננסח את החוק כך שייאמר, כי ממועד כניסתו של החוק הזה לתוקף, הסכם שכירות לא יוכל להיות צמוד למטבע חוץ.

אופיר פינס-פז: אני רוצה לומר לנציגי משרד המשפטים, כי אני מבין את הטיעונים שלהם, אך אני לא מקבל אותם.

אופיר פינס-פז: בעיני הם צריכים לראות גם את ציבור השוכרים וגם את ציבור המשכירים.

אופיר פינס-פז: הציבור החלש יותר הוא זה שצריך לשכור דירה מהמשכיר.

אתי בנדר: הצעת החוק הזו איננה משיגה את ההגנה על השוכרים.

אתי בנדר: אני מציעה, כי אתם תגדירו את התכלית ואחר כך את האמצעים להשגת אותה תכלית.

אתי בנדר: אתה מדבר על מטרה כלכלית, ואילו היו"ר מדבר על מטרה חברתית.

אברהם פורז: ההצמדה למטבע חוץ של שכר דירה בישראל היא עיוות.

אברהם פורז: פעם היא פועלת נגד המשכיר, ופעם היא פועלת נגד השוכר.

אברהם פורז: לא מדובר על מוצר ייצוא, ועל כן הוא צריך להישפט לפי מדדים פנימיים.

אברהם פורז: מאחר ונוצרה נורמה עקומה כזו בישראל, אנו צריכים לנסות ולשבור אותה.

אברהם פורז: אם אנו נעשה הוראת שעה לשנתיים, כבר לא יחזרו לנקוב בדולרים, כיוון שאנשים יתרגלו להצמיד למדד.

אתי בנדר: זו מטרה חברתית.

אתי בנדר: הצמדה למדד לאורך זמן היתה גבוהה מההצמדה למטבע חוץ, ועל כן אין כאן השגת מטרה כלכלית.

אברהם פורז: אם הציבור נכנס לפאניקה בלל התוכנית הכלכלית שאינה עוברת, וכתוצאה מזה הם צריכים לשלם שכר דירה גבוה יותר, זה לא בסדר.

אופיר פינס-פז: אנו נקבע הצמדה למדד בחישוב של פעם בשנה.

אברהם פורז: הנוסח שינוסח על ידי היועצת המשפטית של הוועדה, יובא לאישור בישיבה הבאה.

אברהם פורז: אנו נבקש מאנשי האוצר להודיע לנו אם יש עלות למדינה.

אברהם פורז: לדעת המציעים אין עלות להצעה הזו.

אברהם פורז: האכיפה תהייה, כי על אף האמור בכל חוזה שיתחדש השוכר לא יהיה חייב לשלם שכר דירה יותר מאשר הצמדה למדד.

אברהם פורז: הסנקציה תהייה אזרחית.

אתי בנדר: אני מציעה לנסח סעיף אשר יאמר, כי אם שכר הדירה הוצמד למטבע חוץ למרות האמור בסעיף הזה, ניתן יהיה לתבוע החזר תוך שנה מסיום תקופת השכירות.

אברהם פורז: אם החוק אומר שאסור למשכיר לגבות יתר מהעלייה במדד, זו אינה הפרה אם אני משלם לפי עליית המדד.

אברהם פורז: אם השוכר בכל זאת שילם, מאילוצים שונים, הוא יהיה רשאי שלוש שנים אחורה לקבל החזר.

אברהם פורז: תודה רבה, הישיבה נעולה.